Държавен вестник, бр. 77, 2018 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  77
1. Изисквания към кандидатите 
1.1. Изисквания към кандидатите за входящо 
минимално образователно и/или квалифика­
ционно равнище за придобиване на степен на 
професионална квалификация съгласно Закона за 
професионалното образование и обучение (ЗПОО)
За придобиване на четвърта степен на профе­
сионална квалификация по професията „Треньор“ 
от Списъка на професиите за професионално 
образование и обучение по чл. 6, ал. 1 от ЗПОО 
(утвърден от министъра на образованието и на­
уката със Заповед № РД-09-413 от 12.05.2003 г., 
посл. изм. със Заповед № РД-09-296 от 19.02.2018 г.) 
изискването за входящото минимално образова­
телно равнище за лица, навършили 16 години, е 
завършено средно образование.
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, не 
му е противопоказна. 
1.2. Валидиране и професионални знания, 
умения и компетентности
Придобиването на квалификация по професия­
та „Треньор“ или по част от нея чрез валидиране 
на придобити с неформално или информално учене 
резултати от ученето се осъществява съгласно 
Наредба № 2 от 2014 г. за условията и реда за 
валидиране на професионални знания, умения 
и компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Треньорът по вид спорт може професионално 
да се реализира в спорта за всички, във физиче­
ското възпитание и спорта в училищата, както 
и в спорта за високи постижения. Работи за раз­
лични спортни организации, които осъществяват 
тренировъчна, състезателна и организационно-
административна дейност по един или няколко 
вида спорт. Негова основна отговорност е да 
популяризира физическото възпитание и спорта.
Треньорът по вид спорт изпълнява задължени­
ята си като член на професионалния екип съглас­
но изискванията на спортната организация или 
фирма, като планира и извършва определените от 
работодателя трудови дейности – подготвителни, 
основни и заключителни.
• Подготвителни дейности на треньора по 
вид спорт:
– запознаване с длъжностната характеристика, 
разработена и утвърдена от работодателя;
– запознаване с изискванията за здравословни 
и безопасни условия на труд;
– запознаване със системата за физическо 
възпитание и спорт на Република България и на 
спортната организация, в която работи;
– запознаване с актуалните проблеми на вида 
спорт;
– участие в предварителни проучвания за ори­
ентацията, предпочитанията и мотивацията на 
кандидатите за занимания с конкретен вид спорт;
– участие в диагностични процедури за първо­
начални проучвания на възрастовите психо-физи­
чески особености на кандидатите за занимания 
с конкретен вид спорт;
– запознаване с резултатите от проучванията 
за здравословното състояние на кандидатите за 
спортни занимания и диагностика на изходните 
параметри на специфичната за дадения вид спорт 
физическа годност и координационно-двигателни 
способности;
– организиране и извършване на подбор и 
начална селекция на деца и юноши;
– участие в контрола и оценката на трени­
раността на спортистите с различно ниво на 
подготовка;
– участие в разработването и утвърждаване на 
учебно-тренировъчните планове и тренировъчни 
програми;
– участие в планирането на структурата на тре­
нировъчния процес – макроструктура, мезострук­
тура и микроструктура; 
– изготвяне план-график на тренировъчните 
занимания;
– запознаване с техническото състояние и 
характеристиките на общите и специфичните 
спортни уреди и другите технически средства и 
съоръжения за провеждането на различни по съ­
държание и насоченост тренировъчни занимания;
– участие в проверката и подготовката на от­
критите и закритите тренировъчни обекти и на 
санитарно-хигиенните възли за съответствие с 
изискванията на действащите стандарти и правила;
– участие в изготвянето и представянето на 
информационни и рекламни материали;
– участие в срещи с обществеността, с роди­
телите на младите спортисти, с медиите и други 
институции за повишаване на информираността на 
тренировъчната и спортносъстезателната дейност;
– организиране на тренировъчни лагери, 
участия в състезания и свързаните с тях дей­
ности – осигуряване на транспорт, настаняване, 
хранене, условия за тренировка и др.
• Основни дейности на треньора по вид спорт:
– установяване и поддържане на професионален 
контакт със спортистите;
– представяне пред ръководството и спорти­
стите на разработените и утвърдените учебно-
тренировъчни и спортносъстезателни програми 
в съответствие с вътрешния и международния 
спортен календар;
– запознаване на участниците с характеристи­
ките и параметрите на основните и спомагателните 
спортни уреди и другите технически средства и 
съоръжения за провеждане на тренировъчните 
занимания;
– запознаване на участниците с общите и 
специфичните изисквания и условия за безопасна 
тренировъчна и спортносъстезателна дейност;
– демонстриране на елементите от техниката 
на конкретния вид спорт;
– оптимизиране обема и интензивността на 
натоварването, съобразено с възрастово-полови­
те особености на състезателите и със спортния 
календар;
– контролиране изпълнението на индивиду­
алните тренировъчни програми на спортистите;
– отговаря, заедно с медицинските лица, за 
ежедневните възстановителни процедури и за въз­
становяването след спортни травми и заболявания;
– контролиране на работата на помощник-
треньора по вид спорт;